Ayat inti (bahasa Melayu)

ayat kesenjagan 

Pola ayat inti
 Dalam bahasa Melayu, terdapat empat pola ayat inti:
 Frasa Nama + Frasa Nama
 Frasa Nama + Frasa Kerja
 Frasa Nama + Frasa Adjektif
 Frasa Nama + Frasa Sendi

Frasa Nama + Frasa Nama
Contoh:
 Subjek Predikat Ali
 Kami
 Kucing
 Itu guru.jiran.mamalia.buku.

Kesalahan yang biasa berlaku
Kesalahan yang agak meluas berasal khususnya daripada mereka yang bersikap keinggerisan. Mereka menganggap bahawa perkataan "seorang", "sebuah", dan sebagainya harus disisipkan untuk mewakili artikel a dan an dalam bahasa Inggeris. Umpamanya, ayat (1) di atas dianggap tidak lengkap jika tidak ditulis sebagai "Ali seorang guru". Yang lebih bersikap keinggerisan menganggap ayat yang betul-betul sempurna ialah: "Ali ialah seorang  guru." Mereka menganggap "ialah" sebagai terjemahan kopula seperti is dan are dalam bahasa Inggeris. Jadi timbullah anggapan yang salah bahawa sesuatu ayat itu tidak sempurna jika tiadanya "ialah" ataupun "adalah". 

Walau bagaimanapun, perkataan "adalah" boleh disisipkan dalam ayat jika seseorang hendak menegaskan maksud, umpamanya:
 Ali adalah guru.
 Kucing adalah mamalia.

Kata "adalah" dalam ayat-ayat itu digunakan apabila timbul keraguan yang dapat dibayangkan dengan adanya pertanyaan yang menggunakan kata adakah seperti:
 Adakah Ali guru? 
 Adakah kucing mamalia?
Kata "adalah" dalam ayat-ayat di atas samalah dengan kata "benarkah" atau "betulkah". Bagaimanapun, ayat yang disertai "adalah" bukan ayat inti lagi.

Frasa Nama + Frasa Kerja
Contoh:
 Subjek Predikat Saya
 Kami
 Kucing ini
 Syarikat itu berdiri.menulis rencana.menangkap tikus.membuka kilang.

Predikat ayat inti untuk pola ini dapat diperluas dengan menggunakan kata bantu yang terbahagi dua:
 kata bantu aspek: akan, belum, masih, sedang, sudah, telah;
 kata bantu modaliti: boleh, dapat.
Letak kata bantu ialah sebelum kata kerja. Selain itu, predikat untuk ayat ini dapat diperluas dengan menggunakan keterangan seperti: Saya duduk di kerusi. "Di kerusi" ialah keterangan tempat.

Kesalahan yang biasa berlaku
Kata kerja transitif
Kesalahan yang biasa berlaku ialah penggunaan kata kerja transitif tanpa objek.

 Salah Betul Syarikat itu membuka di Pulau Pinang. Syarikat itu membuka kilang di Pulau Pinang. Kami membincangkan tentang masalah itu. Kami membincangkan masalah itu.

Kata kerja intransitif
Satu kesalahan lagi ialah penggunaan kata kerja intransitif tanpa diikuti oleh kata sendi apabila predikat diperluas.

 Salah Betul Saya sedar perkara itu. Saya sedar akan perkara itu. Dia masih ingat kejadian itu. Dia masih ingat akan kejadian itu.

Frasa Nama + Frasa Adjektif
Contoh:
 Subjek Predikat Dia
 Kami
 Anjing itu
 Pisau ini bijak.lapar.garang.tajam.

Predikat ayat pola ini dapat dluaskan dengan menggunakan kata penguat yang terbahagi tiga:
 penguat depan: begitu
 penguat belakang: sekali, betul
 penguat bebas: sangat

Kesalahan yang biasa berlaku
Kesalahan yang biasa berlaku ialah penggunaan kata penguat secara berlebihan:

 Salah Betul Dia begitu bijak sekali. Dia begitu bijak.Dia bijak sekali. Anjing itu sangat garang betul. Anjing itu sangat garang.Anjing itu garang betul.

Frasa Nama + Frasa Sendi
Contoh:
 Subjek Predikat Saya
 Dia
 Kami
 Buku ini ke Kuala Lumpur.di sekolah.di rumah.untuk adik.
Ketiga-tiga orang pendaki itu rakyat sweden

Kesalahan yang biasa berlaku
Kesalahan yang biasa berlaku ialah anggapan bahawa frasa sendi tidak boleh berdiri sendiri tanpa kata kerja. Contohnya, ada orang yang beranggapan bahawa:
 ayat (1) mesti ditulis: Saya pergi ke Kuala Lumpur; atau
 ayat (4) mesti ditulis: Buku ini dibeli untuk adik. 
Sebenarnya baik disertai kata kerja atau tidak, ayat-ayat itu betul belaka.

Rujukan
 Awang Sariyan. Kunci Bahasa Malaysia, Sasbadi Sdn Bhd (1986)

Kategori: Tatabahasa bahasa Melayu